La Junta de Govern Local aprova per unanimitat la concessió de la llicència ambiental i d'edificació a l'empresa Corberó
23 d’abril 2019

![](/media/zbkov2dv/36_c_corbero.jpg)  
  

La Junta de Govern Local ha aprovat per unanimitat la concessió de la llicència ambiental i d'edificació a l'empresa Corberó. Per tant, l'Ajuntament de Sagunt aprova amb este tràmit el permís d'obra i el permís per a exercir l'activitat una vegada revisat per part dels servicis tècnics d'Urbanisme i d'Activitats el projecte tècnic de les instal·lacions.

  

Corberó, marca espanyola de referència en la fabricació d'electrodomèstics, va mostrar fa mesos el seu interés per instal·lar-se a Sagunt. La ubicació serà en el polígon industrial Camí la Mar i té previst iniciar les obres i el moviment de terres en les pròximes setmanes.

  

El regidor d'Activitats, Guillermo Sampedro, ha destacat el treball realitzat pels departaments d'Activitats i Urbanisme que “**agiliten la implantació de noves empreses, sense que afecte el dia a dia de les delegacions. Gràcies als servicis tècnics i jurídics, hem aconseguit tramitar estes llicències de manera ràpida i àgil, perquè l'empresa puga començar l'obra el més prompte possible i començar a funcionar en breu**”.

  

Per la seua banda, el regidor d'Urbanisme, Pablo Abelleira, ha declarat: "**Que Corberó s'instal·le en Camí la Mar amplia l'oferta dels nostres polígons. Ha sigut un encert per part del nostre govern finalitzar d'una vegada per sempre la recepció de Camí la Mar i que Corberó s'instal·le en estos terrenys és un efecte crida a este tipus d'empreses en el nostre municipi**".

  

Inicialment, l'empresa ha previst una inversió superior als 6 milions d'euros entre la compra de la parcel·la i les obres d'edificació. El projecte preveu la construcció d'una nau de 28.000 metres quadrats per a dur a terme tasques d'emmagatzematge i logística. 

  

Corberó preveu, també, iniciar les seues activitats a Sagunt en l'últim trimestre de 2019. Este projecte comportarà la creació de diverses desenes de llocs de treball directes i indirectes.

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-corbero/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-corbero/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-corbero/ "Linked In")
*   [](mailto:?body=https://aytosagunto.es/va/actualitat/la-junta-de-govern-local-aprova-per-unanimitat-la-concessio-de-la-llicencia-ambiental-i-d-edificacio-a-l-empresa-corbero/)